CELEX: 62013FN0097
Language: sk
Date: 2013-12-20 00:00:00
Title: Vec F-97/13: Žaloba podaná 20. decembra 2013 — ZZ/FRA

22.3.2014   
            
            
               SK
            
            
               Úradný vestník Európskej únie
            
            
               C 85/26
            
         Žaloba podaná 20. decembra 2013 — ZZ/FRA
   (Vec F-97/13)
   2014/C 85/44
   Jazyk konania: angličtina
   
      Účastníci konania
   
   
      Žalobkyňa: ZZ (v zastúpení: L. Laure, M. Vandenbussche, advokát)
   
      Žalovaná: Agentúra Európskej únie pre základné práva (FRA)
   
      Predmet a opis sporu
   
   Zrušenie rozhodnutia o vymenovaní iného uchádzača na miesto hlavného programového riaditeľa v rámci FRA a zrušenie implicitného rozhodnutia o nevymenovaní žalobkyne na druhé miesto hlavného programového riaditeľa uvedené v oznámení o voľnom pracovnom mieste
   
      Návrhy žalobkyne
   
   
               —
            
            
               zrušiť rozhodnutie riaditeľa FRA z 5. februára 2013, ktorým bolo žalobkyni oznámené, že na miesto hlavného programového riaditeľa — sociálny výskum (trieda AD 8) vybral iného uchádzača a že teda nebola vymenovaná na toto miesto,
            
         
               —
            
            
               zrušiť implicitné rozhodnutie o jej nevymenovaní na druhé miesto hlavného programového riaditeľa uvedené v oznámení o voľnom pracovnom mieste,
            
         
               —
            
            
               zrušiť akékoľvek iné rozhodnutie prijaté na základe týchto dvoch protiprávnych rozhodnutí,
            
         
               —
            
            
               zrušiť rozhodnutie z 11. júla 2013, ktorým sa zamieta sťažnosť žalobkyne a odmieta sa začať správne konanie vedené nepochybne nezaujatým, nestranným a objektívnym vyšetrovateľom, ktorý zistí skutkové okolnosti veci,
            
         
               —
            
            
               zaviazať žalovanú na náhradu majetkovej ujmy, ktorá bola spôsobená žalobkyni vo výške 550 651 eur,
            
         
               —
            
            
               zaviazať žalovanú na náhradu nemajetkovej ujmy, ktorá bola spôsobená žalobkyni vo výške 70 000 eur,
            
         
               —
            
            
               zaviazať žalovanú na náhradu trov konania.